**Pokyny k školskému kolu Geografickej olympiády, kategória Z školský rok 2017/2018**

**Školské kolo** GO kategórie Z 2017/2018 tvorí jeden test: 30 otázok, čas trvania 35 min.

Súťaží sa online na internete.

Všetky úlohy sú na výber správnej odpovede z možností A, B, C, D, pričom práve jedna odpoveď je správna. Pri vypracovaní testu možno využiť všetky dostupné pomôcky (atlasy, knihy encyklopédie aj technické prostriedky vrátane internetu). Zakázané je vzájomné napomáhanie, našepkávanie či cudzia výpomoc. O postupujúcich rozhoduje:

**1) počet správne zodpovedaných otázok,**

**2) čas, ktorý súťažiaci využil na odoslanie odpovede.**

Čas sa meria od začiatku riešenia testu automaticky.

Do výsledkovej listiny nebudú zaradení súťažiaci, ktorí prekročia pri riešení 35 minút a odošlú test neskôr.

**Súťaž v roku 2018 bude prebiehať 12. 1. 2018 v piatok od 14.30 do 16.00.** Zaregistrovať sa možno buď v domácom prostredí alebo v počítačovej učebni od 13.00 do 14.30.

Súťaž bude prebiehať na internetovej stránke <https://www.zmaturuj.com/> na domovskej stránke https://www.mapaslovakia.sk/n/geograficka-olympiada-kat-z. Registrácia znamená presné vyplnenie základných osobných údajov na určenie postupujúcich. Správne riešenia úloh budú oznámené už 12. 1. o 19.00 a poradie súťažiacich v jednotlivých krajoch bude oznámené do 19. 1. 2018 (do 10.00) na stránke <https://www.zmaturuj.com/> a FB Geografická olympiáda aj na stránke www.regionalnageografia.sk

Krajské kolo GO 2017/2018 v kategórii Z podľa jednotlivých krajov sa uskutoční v presne určených priestoroch s vylúčením cudzej pomoci. Všetky výsledky krajského kola budú zverejnené. Takto možno odhaliť aj tých, ktorí postúpili zo školského kola podvodom (či s pomocou inej osoby).

Testov sa môžu zúčastniť aj žiaci základných škôl a osemročných gymnázií (1.-4. ročník). Žiaľ, ich postup na krajské súťaže v dôsledku stanov medzinárodnej geografickej olympiády nie je možný.

**Odporúčaná literatúra pre testy na Geografickú olympiádu**

Bizubová M. a kol. : Geografia pre 1. ročník gymnázií, SPN Bratislava, 2008

Tolmáči, L. a kol. : Geografia pre 2. ročník gymnázií, VKÚ Bratislava, 2009

Lauko. V. a kol. : Geografia pre 2. ročník gymnázií – Slovensko, Orbis Pictus Istropolitana, 2004

Allaby, M. a kol : Ottova obrazová Encyklopédia – Zem, Ottovo nakladatelství, 2010

Čeman, R. a kol. : Školský geografický atlas – Svet, Mapa Slovakia, Bratislava, 2010

Čeman, R. a kol. : Geografický atlas – Slovenská republika, Mapa Slovakia, Bratislava, 2015

Klímová, E. a kol. : Školský atlas sveta, Mapa Slovakia Editor, 2017

Zubriczký, G. : Geografia štátov sveta, Mapa Slovakia, Bratislava, 2009

Magula. A a kol. : Svet 2016, Dáta do vrecka, Mapa Slovakia, Bratislava, 2016

Vydal: Slovenská komisia Geografickej olympiády, 2018

Súťaž garantuje a finančne zabezpečuje: Slovenská komisia geografickej olympiády, Mapa Slovakia Plus, s r. o. a Prírodovedecká fakulta UK Bratislava